**Ryhmäkuunteluiden toteutus keväällä 2014**

S2-opetus on niin erilaista erilaisissa opetuspisteissä, että S2-pedagogiikassa haluamme tarjota mahdollisuuden nähdä sitä edes vähän koko laajuudessaan. Toisekseen ryhmäkuuntelut tarjoavat oivan keinon yhdistää S2-pedagogiikan ja harjoittelun näkökulmia ja huolehtia siitä, että ne eivät elä toisistaan irrallista elämää. Ryhmäkuunteluissa meillä on yhteinen kokemus opetustilanteesta ja sen avulla voidaan kohota helikopteriperspektiiviin tarkastelemaan oppimista ja opettamista. S2-moduuleissa käsitelty ”teoria” pyritään siis yhdistämään käytäntöön. Tunnin jälkeinen keskustelu ei ole tavanomainen palautekeskustelu vaan se sidostetaan johonkin S2-pedagogiikan opinnoissa käsiteltyyn teemaan, jota pohditaan yhteisen kokemuksen avulla.

Teemoja voivat olla esimerkiksi:

* Ymmärtämistaitojen oppiminen ja opetus
* Oppimistaitojen opettaminen
* Tuottamistaitojen opettaminen
* Tilanteisen kielitaidon haltuunotto 🡪 Rakenteiden oppiminen ja opetus

Ryhmäkuuntelutunnit eivät ole mitään näytetunteja vaan **yhteistä matkantekoa, jossa erilaisista opetuksen haasteista päästään keskustelemaan konkreettisia oppitunteja tarkastelemalla**!

|  |
| --- |
| * **Jokaisen kuuluu osallistua neljään ryhmäkuunteluun (yksi niistä voi olla omaan tuntiin liittyvä ryhmäkuuntelu) ja jokaisessa harjoittelupaikassa pidetään ainakin yksi ryhmäkuuntelu – käythän kuuntelemassa opetusta kaikissa S2-harjoittelupaikoissa** * **Laittakaa harjoitustuntienne ajat ja aiheet mahdollisimman pian Korppiin ryhmän S2-harkat\_k2018 kalenteriin (ks. kalenteriin merkitsemisohjeet eri paperista)** * **Sanna valitsee Korpin kalenterista itselleen sopivat tuntienne ajat, merkitsee ne kalenteriin ryhmäkuunteluiksi ja ilmoittaa ne teille. Poimi niistä itsellesi sopivat vähintään 4 kertaa. Tarkoitus on, että aikoja olisi tarjolla 8–10.** * **Ryhmäkuunteluun ilmoittaudutaan tunnin pitäjälle, jotta hän voi varmistaa, että kaikki mahtuvat luokkaan, jos tila on pieni – tai onko jotain muuta huomioitavaa.** * **Kuunteluun liittyvän keskustelun ajankohta sovitaan tunnin lopuksi. Se voi olla myös heti tunnin perään, jos aika sopii kaikille, mutta usein keskustelua on parempi käydä esim. seuraavana päivänä, jolloin tilanteeseen on saatu vähän etäisyyttä. S2-harjoittelun ohjaaja on tervetullut mukaan keskusteluun, jos se sopii hänelle.** |